ઇન્ટરનેશનલ ડેસ્ક: જાપાનના મસાઓ માતસુમોતો અને તેમના પત્ની મિયાકો વિશ્વનું સૌથી વયસ્ક પરિણીત યુગલ બની ગયા છે. 108 વર્ષના મસાઓ અને 100 વર્ષની મિયાકોના લગ્ન ઓક્ટોબર, 1937માં થયા હતા. મિયાકો પોતાના સંયમને 80 વર્ષના સુખમય લગ્નજીવનનું રહસ્ય ગણાવે છે. ગિનીસ બુક ઑફ વર્લ્ડ રેકોર્ડ્સે આ યુગલને સૌથી વયસ્ક પરિણીત યુગલનો ખિતાબ આપ્યો. તેમના લગ્ન થયા તે અરસામાં આમ થવું શક્ય જણાતું નહોતું. કારણ હતું વર્લ્ડ વૉર, કેમ કે મસાઓ સૈન્યમાં હોવાના કારણે તેમને યુદ્ધ લડવા મોકલી દેવાયા. જોકે, આ યુદ્ધે બન્નેને એક થવા આડે કોઇ અડચણ ઊભી ન કરી, કેમ કે ત્યારે તેમના લગ્ન થઇ ચૂક્યા હતા.